6.5.2020.

MATEMATIKA

Vjerujem da ste uspjeli riješiti zadaću iz Matematike i da sada već uspješno crtate pravokutnik i kvadrat.

Danas ćemo učiti izračunati opseg pravokutnika.

Prisjetite se kako smo izračunavali opseg trokuta. Što je opseg trokuta? **Opseg trokuta je zbroj duljina stranica trokuta.** Kako označavamo opseg? **Označavamo ga malim slovom o.**

Otvorite udžbenik iz Matematike, str. 84. i pokušajmo riješiti uvodni zadatak. Trebamo izračunati opseg trokuta kojemu su duljine stranica: a = 7 cm, b = 4 cm, c = 6 cm. Kakav je to trokut? To je raznostranični trokut ( ima tri stranice različitih duljina ).

Kako računamo? Vjerujem da se sjećate.

a = 7 cm

b = 4 cm

c = 6 cm  
\_\_\_\_\_\_\_\_\_

o = a + b + c

o = 7 cm + 4 cm + 6 cm

o = 17 cm

Pročitajte sada motivacijsku priču. Zajednički ćemo riješiti zadatak.

a

b b = 35 m

a = 55 m

Što je opseg pravokutnika? Opseg pravokutnika je zbroj duljina njegovih stranica.

Pravokutnik ima 4 stranice. Nasuprotne stranice su jednakih duljina. Idemo ih zbrojiti.

o = a + a +b + b, to možemo kraće zapisati

o = 2\* a + 2\*b ili

o = 2 \* ( a + b)

o = 2 \* ( 55 m + 35 m )

o = 2 \* 90m

o = 180 m O: Opseg Milina dvorišta je 180 m . To znači da je trebalo 180 m ograde da bi se ogradio dvorište u kojem jašu.

Pokušajmo sada izračunati opseg pravokutnika koji je nacrtan u udžbeniku na str. 85.

Prvo moramo izmjeriti duljine njegovih stranica.

a = 8 cm

b = 4 cm  
\_\_\_\_\_\_\_\_\_\_\_

o = ?

o = 2 \* ( a + b )

o = 2 \* ( 8cm + 4cm )

o = 2 \* 12cm

o = 24 cm

Prepišite u bilježnicu plan ploče.

6.5.2020.

PLAN PLOČE

Opseg pravokutnika

D a C

b  b

A a B

Opseg pravokutnika je zbroj duljina njegovih stranica.

o = 2 \* ( a + b)

Izračunaj opseg pravokutnika kojemu su duljine stranica:

a = 7 cm = 70 mm

b = 35 mm

\_\_\_\_\_\_\_\_\_\_

o = ?

o = 2 \* ( a + b )

o = 2 \* ( 70 mm + 35 mm )

o = 2 \* 105 mm

o = 210 mm = 21 cm

Riješi samostalno u udžbeniku na str. 85. 1.,2. i 3. zadatak. Sretno!

HRVATSKI JEZIK

Danas ćemo ponoviti svoja znanja o pisanju velikoga slova u rečenici. Posebno treba paziti kako pišemo posvojne pridjeve izvedene od vlastitih imena. Jučer ste to ponovili dok ste pratili nastavu na HRT 3. Možeš se poslužiti i udžbenikom Zlatna vrata 4 i Hrvatskim pravopisom. Predlažem da ponovite pravila, a onda samostalno riješite zadatke bez ikakve pomoći. Sigurna sam da ćete biti zadovoljni svojim uspjehom jer smo ta pravila puno puta ponavljali i vježbali.

Vaš današnji zadatak je prepisati tekst pisanim slovima u pisanku.

Prijepis mi pošalji na pregled u četvrtak, 7.5. 2020.

PLAN PLOČE

Veliko slovo u rečenici

(prijepis)

LIDIJA JE UČENICA OSNOVNE ŠKOLE IVANA MAŽURANIĆA U NOVOM VINODOLSKOM. ONA IMA PRIJATELJICU U REPUBLICI ITALIJI.

ZA VRIJEME ZIMSKOG ODMORA HRVATICA I TALIJANKA ODLAZE U GORSKI KOTAR . RAZGOVARAJUĆI VJEŽBAJU HRVATSKI I TALIJANSKI JEZIK. OBILAZE FUŽINE, LOKVARSKO JEZERO I RISNJAK. ZA RUČAK JEDU GORANSKE SPECIJALITETE. OBAVEZNO POSJETE I LIDIJINU TETU ISTRIJANKU KOJA ŽIVI U POREČU.

U BLIZINI JE GRANICA S REPUBLIKOM SLOVENIJOM. TAMO SUSREĆU SLOVENCE, TALIJANE I PONEKOG AUSTRIJANCA.

NA POVRATKU PROLAZE KROZ PAZIN, MJESTO U ISTRI, JER JE LIDIJINA BAKA PAZINJANKA. U SVOM DVORIŠTU UZGAJA PAZINSKE PURANE.

PROLATEĆI PORED UČKE I OPATIJE DOLAZE U HRVATSKO PRIMORJE.

POSJEĆUJU MUZEJ GRADA RIJEKE I PRIRODOSLOVNI MUZEJ. PRELAZEĆI RIJEKU DUBRAČINU U CRIKVENICI POGLEDOM PRATE OTOKE KRK I CRES.

TZK

Za zdravlje i dobro raspoloženje malo tjelovježbe i igre. **Aktivnost prilagodi prostoru u kojem se nalaziš.**

https://wordwall.net/hr/resource/1474307/tzk/tzk-po%c4%8detni-polo%c5%beaji-ruku

https://wordwall.net/hr/resource/1027799/tzk

https://wordwall.net/hr/resource/1159638/tzk/aktivni-svaki-dan

https://wordwall.net/hr/resource/375603/sat-razrednika/vje%c5%bebaj-10-puta-10-ksenija

<https://wordwall.net/hr/resource/953300/tzk/sport>

